Gradska knjižnica Ivan Vidali

Pričom u sridu
2024-11-06 10:00 - 11:00, 2024-10-23 10:00 - 11:00, 2024-10-16 10:00 - 11:00 (Europe/Zagreb) | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)

Vremenaste priče - promocija meteoroloških slikovnica Zorana Vakule
2024-11-05 10:00 - 11:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)

Vjerske teme i vrijeme - promocija knjige Zorana Vakule
2024-11-04 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo Vas na predstavljanje knjige “Vjerske teme i vrijeme ” meteorologa i autora Zorana Vakule koje će se održati u Gradskoj knjižnici Ivan Vidali u ponedjeljak, 4. studenoga s početkom u 18:00 sati.
O knjizi:
Zbirka “Vjerske teme i vrijeme”, s podnaslovom “Meteorima o svecima i blagdanima” podsjetnik je na pučko vremenoslovlje – stare narodne izreke o vremenu i na njihovog medijski najvećeg promotora – mr. sc. Milana Sijerkovića. Osim tih izreka, zbirka sadrži i znanstveno utemeljene prognoze u stihu i rimi, u kojima se spominju sveci i blagdani, te ističe razlike i valjanost ta dva izvora “vremenskih prognoza”.
Zbirka je istodobno i pokušaj pojašnjenja prednosti, mana i korisnosti u svakodnevnom životu tih zanimljivih izreka nastalih u doba kad nije bilo kvalitetnih meteoroloških prognostičkih izračuna temeljenih na znanstvenim istraživanjima, a i svojevrsno upozorenje na aktualne klimatske promjene….
Vjersko-prognostičke mudrolije iz pučke meteorologije prvi su dio zbirke, i to samo one u kojima se spominju sveci i vjerski blagdani. Osim njih, u zbirci se nalazi i znanstveno utemeljena meteorima o svecima i blagdanima, nastala od 2014. godine, pa se, između ostaloga, možemo podsjetiti na neke nedavne vremenske događaje i (ne)prilike.
U cilju promocije meteorologije i “rimovanja” – u trećem dijelu zbirke nalaze se “aforistične prognoze” ili možda razumljivije – najave, naslovi vremenskih prognoza koji su se povremeno pojavljivali na dijelu medijskih platformi HRT-a s meteorološkim sadržajem, a u četvrtom dijelu ponovljene su “klimatske rime” iz prve zbirke meteorima “Rimovane meteoprognoze u doba koronaviroze”.

Promocija romana "Žigice" književnika Jurice Pavičića
2024-10-25 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo Vas na predstavljanje romana “Žigice” književnika Jurice Pavičića koje će se održati u Gradskoj knjižnici Ivan Vidali u petak, 25. listopada s početkom u 18:00 sati.
O romanu:
Ništa se od toga nije trebalo dogoditi. A ipak, dogodilo se – onako kako se nad istočnim Jadranom dogodilo tisuću puta, ponavljajući isti, vječni obrazac, stariji od ljudi, stariji od kuća, gradova, nacija i jezika…
Orkanska bura rasplamsa zastrašujući požar koji spali planinu i ugrozi grad Split. Policija je uvjerena da će istraga biti brzo zaključena i otkriti ili piromana ili tragove pukog ljudskog nemara. Ubrzo će se pokazati da je slučaj mnogo zamršeniji.
Mladen Božiković pak odan je suprug, otac, djed. Čovjek nalik mnogima, osim što je strastveno zaljubljen u planine Dalmacije, planine koje već generacijama određuju sudbinu njegove obitelji, ali i njega samoga. Stoga požar koji je poharao i njegovu djedovinu za njega nikako nije samo medijska vijest…
Žigice, novi roman Jurice Pavičića – istodobno mediteranski noir, obiteljska drama i kronika društva – izvrstan je, potresan roman jednog od najčitanijih i najnagrađivanijih domaćih pisaca.

Promocija knjige "Maršal na Poljudu"
2024-10-18 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predstavljanje knjige Maršal na Poljudu autora Dragana Markovine.
O knjizi:
Ima li ičega prirodnijeg od Tita koji se na bijeloj Vespi spušta u grad iz škvera? U kakvom su odnosu bili vođa bivše države i Split, a u kakvom su mogli biti? Zašto je njegov djelomični oponašatelj na čelu novostvorene države mogao postati predsjednik, ali nije mogao osvojiti srce dalmatinske prijestolnice i ekipe s Poljuda? Kako izgleda melankolija ljudi na odlasku, koji se svaki na svoj način mire s povijesnim porazom? Kakav je bio tok svijesti protagonista raspada rečene države, a kakav onih koji su u tom raspadu bili puki statisti? To su pitanja koja otvara i teme kojima se bavi drugo proznofikcijsko ostvarenje povjesničara i publicista Dragana Markovine, koje ovaj put dobiva i romaneskni zamah – s okusom mora i soli, gorčine ali i miline, one hedonističke. U kolopletu priča o sasvim nedavnoj i već nešto nam davnijoj prošlosti, Maršal na Poljudu govori nam umnogome i možda ponajprije o – sadašnjosti.

Radionica “Snimi, izreži i zalijepi – Fotografski kolaži”
2024-10-18 17:00 | Centar za kulturu Korčula, Korčula, 20260
Radionica “Snimi, izreži i zalijepi – Fotografski kolaži” pružit će srednjoškolcima priliku za dublje razumijevanje fotografije kao medija, od tradicionalnog prikaza stvarnosti do kreativne transformacije kroz kolažiranje.

Naglasak će biti na istraživanju kako kontekst i manipulacija utječu na interpretaciju slike. Kroz radionicu će se obraditi tehnički aspekti fotografije, razumijevanje fotografije kao interpretacije stvarnosti te kreativno izražavanje putem kolaža. Sudionici će eksperimentirati s različitim tehnikama i otkrivati nove mogućnosti unutar fotografskog medija.

Radionica je namijenjena mladim kreativcima koje zanima fotografija, ali i rad s rukama. Od klikanja do rezanja i lijepljenja, kroz praktične aktivnosti sudionici će istraživati kako fotografiju koristiti kao medij za transformaciju stvarnosti i stvaranje novih značenja.

Radionica će se održati u pet termina – 18. i 19. te 25. i 26. listopada, s početkom u 17 sati, u Centru za kulturu Korčula. Uz to, bit će organiziran i dodatni termin terenske nastave, koji će biti dogovoren sa sudionicima.

Radionica se održava u okviru manifestacije “Korčula voli film” koja je posvećena korčulanskom eksperimentalnom filmašu Mihovilu Pansiniju.

Prijave na: https://tidycal.com/gradskaknjiznicaivanvidali/snimi-izrezi-zalijepi

Marko Polo nam priča!
2024-10-15 10:30 - 11:30 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Na radionici posvećenoj 700. obljetnici smrti Marka Pola čita se na glas čuveni putopis Milijun i potiče sudionike da na predlošku Polove “knjige o čudima svijeta” razviju osobnu priču.

Vrati, a ne plati!
2024-10-15 - 2024-11-15 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)

𝙀𝙧𝙖𝙨𝙢𝙪𝙨+: 𝙣𝙤𝙫𝙚 𝙥𝙚𝙧𝙨𝙥𝙚𝙠𝙩𝙞𝙫𝙚, 𝙣𝙤𝙫𝙞 𝙤𝙗𝙯𝙤𝙧𝙞
2024-10-14 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Povodom #ErasmusDays – prigodne godišnje manifestacije kojom se u cijelom svijetu istovremeno obilježava uspjeh programa Erasmus+ u ponedjeljak, 14. listopada 2024. godine s početkom u 18 sati u Gradskoj knjižnici Ivan Vidali EUROPE direct Korčula organizira panel raspravu pod nazivom “𝙀𝙧𝙖𝙨𝙢𝙪𝙨+: 𝙣𝙤𝙫𝙚 𝙥𝙚𝙧𝙨𝙥𝙚𝙠𝙩𝙞𝙫𝙚, 𝙣𝙤𝙫𝙞 𝙤𝙗𝙯𝙤𝙧𝙞”.

Doznajte više o programu Erasmus+. Koje su mogućnosti u okviru programa Erasmus+ za pojedince i organizacije iz cijelog svijeta? S proračunom od oko 26 milijardi EUR, program Erasmus+ za razdoblje 2021. – 2027. nudi više prilika za mobilnost i suradnju nego ikad dosad. Tko može sudjelovati? Što morate uzeti u obzir pri prijavi i kako se možete prijaviti?

Erasmus+ nudi mogućnost ljudima svih dobi, a koje su mogućnosti i dobrobiti za pojedince i organizacije saznati ćemo u razgovoru s panelistima:
Petar Nikolić, ambasador eTwinninga i koordinator Erasmus+ projekata
Maja Farac, ravnateljica OŠ Petra Kanavelića u Korčuli
Marijeta Čalić, stručna suradnica LAG-a 5 i voditeljica projekta Rural 3.0 (ERASMUS+ KA2)
Događaj je otvoren za svih s naglaskom na učenike osnovnih i srednjih škola, kao i studente koji će ovom prilikom moći podijeliti i svoja iskustva s Erasmus+ programom.

Pozivamo vas da nam se pridružite #ErasmusDays!

Promocija romana "Sigurna kuća" književnice Marine Vujičić
2024-10-12 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo Vas na predstavljanje romana “Sigurna kuća” književnice Marine Vujičić koje će se održati u Gradskoj knjižnici Ivan Vidali u subotu, 12. listopada s početkom u 18:00 sati.
O romanu:
Sigurna kuća čita se u dahu i ostavlja bez daha. Marina Vujčić pripovijeda o nasiljima o kojima se ne piše u novinama, o ženama koje pate i ne uspijevaju naći izlaz. Sigurna kuća krik je protiv verbalnog i psihičkog nasilja, upozorenje da ne prihvaćamo zdravo za gotovo živote svojih prijatelja te nadasve roman o tome da uvijek trebamo biti prvo lice svoga života.

Radionica "Književnost i film"
2024-10-07 17:00 - 18:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Radionica je namijenjena učenicima četvrtih, petih, šestih i sedmih razreda osnovnih škola. Radionica o dječjoj književnosti na filmu približiti će djeci temu ekranizacije romana za djecu.

Tijekom listopada, u terminima prema dogovoru s polaznicima, čitati ćemo ulomke iz i gledati film “Koko i duhovi”, te analizirati sličnosti i razlike prikaza u književnosti i na filmu.

Prijave na: https://shorturl.at/xtWh0

Radionice eksperimentalnog filma
2024-10-01 17:00 - 18:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Dvotjedna radionica eksperimentalnog filma održat će se početkom listopada pod mentorstvom redatelja Koste Ristića u okviru manifestacije “Korčula voli film”. Manifestacija je posvećena korčulanskom eksperimentalnom filmašu Mihovilu Pansiniju.
Nakon inspirativne i vrlo uspešne prošlogodišnje radionice igranog filma s učenicima OŠ “Petar Kanavelić”, i ove jeseni iščekujemo zanimljiv filmski događaj u Korčuli. Radionica eksperimentalnog filma održavat će se u Gradskoj knjižnici “Ivan Vidali” kao i u Centru za kulturu Korčula, dok u Zimskom kinu očekujemo premijeru filma izrađenog na radionici.
Prijave na: https://shorturl.at/wNrVU

IV. korčulanski festival književnosti - KFK
2024-09-24 - 2024-09-26 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Očekuju nas gostovanja poznatih dječjih književnika, ilustratora i autora stripa!

Aktivnosti festivala održat će se na sedam lokacija:

Korčula
Žrnovo
Račišće
Lumbarda
Čara
Pupnat
Blato

Predstavljanje knjige "U traganju za zaboravljenim bitkom"
2024-09-07 19:00 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predstavljanje knjige “U traganju za zaboravljenim bitkom” hrvatskog filozofa Gorana Gretića. Predstavljanje će se održati u subotu, 7. rujna, u Gradskoj knjižnici Ivan Vidali s početkom u 19.00 sati. Knjigu će predstaviti hrvatski povjesničar Dragan Markovina.

O knjizi:
Martin Heidegger jedan je od najznačajnijih europskih filozofa dvadesetog stoljeća. Međutim, objavljivanjem Crnih bilježnica drastično se mijenja ocjena njegove filozofije, a posebno po pitanju utemeljenja njegova mišljenja u nacionalsocijalističkoj ideologiji. Autor pokazuje kako su Crne bilježnice Heideggerova filozofijska oporuka, te da se stajališta iznesena u njima trebaju tretirati kao integralni dio njegove filozofije. Heideggerovo Pismo o humanizmu, oko kojega je koncipirana ova knjiga i koje je do sada vrlo malo komentirano, neuspjeli je pokušaj uništenja klasičnog europskog humanizma i sa time povezanog neuspješnog nastojanja utemeljenja biti čovjeka prevladavanjem tradicije logosa zapada. Autor je Heideggerovu samovoljnu metaforičku terminologiju i njegov kriptičko–iracionalni način izražavanja nastojao prilagoditi, ali ne i pojednostaviti, opće razumljivoj filozofskoj terminologiji. (ZVONKO POSAVEC)
Autor uzima Heideggerovo Pismo o humanizmu kao paradigmu za kontekstualizaciju njegova mišljenja u duhovnoj situaciji vremena, a koja se posebno očituje u Crnim bilježnicama. U knjizi se pokazuje da se Heideggerovo mišljenje, određeno kao fundamentalna ontologija u djelu Bitak i vrijeme i okolni spisi, može okarakterizirati kao osebujni antihumanizam, dok se tzv. kasno Heideggerovo mišljenje, koje se određuje iz povijesnosti bitka, i koje uvodi u »drugi početak« zapadnjačkog mišljenja, predstavlja njegov navlastiti, duhovni nacionalsocijalizam. Pri tome se je Pismo o humanizmu dvojako neuspio pokušaj kritike i destrukcije klasičnog europskog humanizma. Njegova je kritika humanizma nedostatna, bez obzira ne sve povijesne neuspjehe njegova ozbiljenja, jer nije temeljeno pokazana i dokazana nerelevantnost načela klasičnog humanizma za poimanje biti i mjesta uloge čovjeka kao individuuma i bića zajednice. S druge su strane ostali neuvjerljivi i nedostatno obrazloženi njegovi »formalni ukazi« na neki autentični, ali još prikriveni, izvorni humanizam ranogrčkog mišljenja. (GORAN SUNAJKO)

Zatiranje povijesne memorije - predstavljanje knjige
2024-09-02 19:00 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Predstavljanje knjige autora Ante Lešaje „ZATIRANJE POVIJESNE MEMORIJE“ (izdanje Savez antifašističkih boraca i antifašista Republike Hrvatske, 2024.)
Predstavljanje će se održati u Gradskoj knjižnici Ivan Vidali u ponedjeljak, 2. rujna, s početkom u 19.00 sati.
Knjigu će predstaviti urednica Nataša Mataušić, Davorka Perić te Ivan Viđen.
“Kakva je i kolika šteta koju nacionalisti nanose naciji čije ime ponosno ističu na svojim zastavama? Kakav je karakter i koliki su razmjeri destrukcije što je podnosi objekt žarke ljubavi nacionalista? Odgovore na tako postavljena pitanja nitko nije vjerodostojnije i iscrpnije dokumentirao od Ante Lešaje. Najprije u svom “Knjigocidu”, radu od epohalnog značaja, koji će biti nezaobilazno izvorište generacijama budućih historičara, a sada u knjizi koja je pred nama, gdje je ovaj Korčulanin istraživanja o planskom uništavanju „nepoćudnih“ knjiga u hrvatskim biblotekama proširio obilnom građom o organiziranom uništavanju antifašističkih spomenika u Hrvatskoj.
Time je iscrpna analiza nečega što možemo nazvati etničkim čišćenjem u polju kulture nadopunjena jednako detaljnim prikazom ideološkog čišćenja u prostoru tzv. kolektivnog pamćenja. Fenomeni ne samo da su komplementarni i da se međusobno „nadopunjuju“; po mnogo čemu možemo govoriti o jednom te istom kriminalnom pohodu.”
Viktor Ivančić

Mala škola šaha
2024-08-30 19:00 - 20:00, 2024-08-27 19:00 - 20:00, 2024-08-23 19:00 - 20:00, 2024-08-20 19:00 - 20:00, 2024-08-16 19:00 - 20:00, 2024-08-13 08:00 - 17:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pridruži se šahovskom klubu Gradske knjižnice Ivan Vidali gdje ćeš osim šahovskog znanja steći cijeli niz sposobnosti i vještina, ali i zabaviti se u društvu ostalih zaljubljenika u ovu igru.
Šah ti pomaže u:
– razvijanju matematičke i jezične vještine
– razvijanju kreativnost i maštovitost
– unaprijeđenju planiranja i vizualizacije
– razvijanju sposobnosti samostalnog donošenja odluka
– stvaranju radne navike
– unaprijeđenju koncentracije
– razvijanju kritičkog mišljenja
– usvajanju fair-playa
– shvaćanju da je uspjeh plod uloženog rada
Obavezna prijava na poveznici:PRIJAVA

Kreativna radionica
2024-08-29 18:00 - 19:00, 2024-08-22 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Već tradicionalne kreativne likovne radionice za djecu održavaju se svakog četvrtka u prostoru knjižnice tijekom srpnja i kolovoza.
Sudjelovanjem na radionicama, polaznici svladavaju različite likovne tehnike, izrađuju razne upotrebne ili ukrasne predmete korištenjem likovnih i modelarskih oblika umjetničkog izražavanja, te se upoznaju s novim kreativnim vještinama poput origamija, kirigamija, makramea, mozaika, uz uporabu različitih materijala.
Radionice vode knjižničarke ili likovni umjetnici i pedagozi volonterski. Vrlo dobra suradnja u organiziranju radionica na otvorenim prostorima u okolnim mjestima i selima, ostvarena je s udrugom Art petak i gradskim društvom Crvenog križa Korčula.
Prijava je obavezna na poveznici: PRIJAVA

Dramska radionica
2024-08-27 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pridružite nam se na dramskoj radionici ovaj utorak, 27. kolovoza, u 18:00.
Prijave na: https://shorturl.at/6B66g

Radionica programiranja i robotike
2024-08-26 18:00 - 19:00, 2024-08-19 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Radionice su zamišljene kao uvod u robotiku i programiranje, a namijenjene su prvenstveno osnovnoškolskom uzrastu.
Polaznici radionica upoznat će se s osnovama korištenja micro:bita, BOSON seta, te 3D printera. Ovi edukativni, zabavni i kreativni uređaji omogućavaju mladima da steknu znanja i vještine uz pomoć kojih umjesto konzumenata digitalnih informacija postaju dizajneri i kreatori novih alata.
Cilj radionica je razvoj digitalne i znanstvene pismenosti, stjecanje kompetencija kao što su vještina učenja, rješavanja problema, suradnja, komunikacija, te razvoj osobina ličnosti kao što su znatiženja, incijativa, upornost, prilagodljivost, društvena i kulturološka svjesnost.
Zbog ograničenog broja mjesta, molimo sve zainteresirane da se prijave za sudjelovanje: PRIJAVA

Promocija slikovnice "Mrljek i Prljek"
2024-08-20 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Mrljek i Prljek dvije su zloćkaste bakterije koje vole boraviti na masnim dječjim kosama, neopranim zubima, prljavim rukama, znojnim nogama i u neurednim sobama. Gdje god se pojave prave veliki kaos bljakaos i misle da su nepobjedivi. Ipak, djeca dobro znaju da se pravilnom higijenom Mrljeka i Prljeka možemo riješiti u svakom trenutku. Bljakasti dvojac iz serije slikovnica o higijeni, dolazi u Korčulu i dovodi svoju autoricu Jelenu Pervan na jednu pravo ljetno, smrduckavo druženje uz priču. Nakon što pobliže upoznaju Mrljeka i Prljeka, djeca će za njih pripremiti pravi fujkasti rođendanski tulum u knjižnici.

Druženje je namijenjeno djeci od 4 do 8 godina.

Prijave obavezne na: https://shorturl.at/QoEBN

Velika gospa
2024-08-15
